**แบบข้อตกลงการรับทุน**

สัญญาฯใหม่

**โครงการส่งเสริมสิ่งประดิษฐ์และนวัตกรรมเพื่อคนรุ่นใหม่**

 แบบข้อตกลงนี้จัดทำขึ้น ณ คณะวิทยาศาสตร์และเทคโนโลยี มหาวิทยาลัยเทคโนโลยีราชมงคล พระนคร ตั้งอยู่เลขที่ 1381 หมู่ที่ - ซอย - ถนน ประชาราษฎร์ 1 แขวง วงศ์สว่าง เขต บางซื่อ จังหวัด กรุงเทพมหานคร เมื่อวันที่ 15 เดือน พฤษภาคม พ.ศ. 2560 ระหว่างมหาวิทยาลัยเทคโนโลยีราชมงคล พระนคร โดย นายไพศาล การถาง ตำแหน่ง คณบดีคณะวิทยาศาสตร์และเทคโนโลยี ซึ่งต่อไปในแบบข้อตกลงนี้เรียกว่า “ผู้ให้ทุน” ฝ่ายหนึ่ง กับนายปาลชาติ วงค์แก้ว หัวหน้าโครงการ นักศึกษาสาขาวิชา วิทยาการสิ่งแวดล้อมและทรัพยากรธรรมชาติ คณะ วิทยาศาสตร์และเทคโนโลยี อยู่บ้านเลขที่ 23 หมู่ที่ - ซอย ทานสัมฤทธิ์ 18 ถนน ติวานนท์ ตำบล ท่าทราย อำเภอเมือง จังหวัด นนทบุรี ซึ่งต่อไปในแบบข้อตกลงนี้เรียกว่า “ผู้รับทุน” อีกฝ่ายหนึ่ง ได้ตกลงกันดังต่อไปนี้

 ข้อ 1. ผู้ให้ทุนตกลงให้ทุนอุดหนุนโครงการส่งเสริมสิ่งประดิษฐ์และนวัตกรรมเพื่อคนรุ่นใหม่ ประจำปี 2560 แก่ผู้รับทุน ชื่อโครงการ การศึกษาประสิทธิภาพการกำจัดน้ำเสียจากห้องปฏิบัติการสิ่งแวดล้อมในคณะวิทยาศาสตร์และเทคโนโลยี มทร.พระนคร โดยใช้วิธีการเติมโอโซน เป็นเงินจำนวน 10,000 บาท (หนึ่งหมื่นบาทถ้วน) โดยมีระยะเวลาดำเนินการ ตั้งแต่วันที่ 1 เดือน ตุลาคม พ.ศ. 2559 ถึงวันที่ 30 เดือน กันยายน พ.ศ. 2560

 ข้อ 2. ผู้รับทุนต้องจัดทำข้อตกลงการรับทุนจำนวน 3 ชุด ยื่นต่อคณบดีตามแบบข้อตกลงรับทุนโครงการส่งเสริมสิ่งประดิษฐ์และนวัตกรรมเพื่อคนรุ่นใหม่ (แบบสวพ-สสน-4) เพื่อใช้ประกอบการเบิกจ่ายเงิน กรณีที่ผู้รับทุนไม่สามารถดำเนินโครงการให้แล้วเสร็จตามแผนที่กำหนดภายในวันสิ้นปีงบประมาณ คือวันที่ 30 กันยายน 2560 ผู้รับทุนต้องส่งคืนเงินบางส่วนหรือทั้งหมดแก่มหาวิทยาลัย ทั้งนี้ อยู่ในดุลยพินิจของคณบดีและอาจารย์ที่ปรึกษาโครงการ

 ข้อ 3. ผู้ให้ทุนจะจ่ายเงินแก่นักศึกษาโดยตรง โดยจ่ายงวดเดียวเพื่อใช้สำหรับการดำเนินโครงการให้ได้ตามวัตถุประสงค์ และใช้ใบสำคัญรับเงินเป็นหลักฐานการเบิกจ่าย

 ข้อ 4. ผู้รับทุนรายงานผลการดำเนินงาน 2 ครั้ง ดังนี้

 ครั้งที่ 1 รายงานความก้าวหน้า รอบ 6 เดือน (1 ต.ค. 2559 – 31 มี.ค. 2560)

 ครั้งที่ 2 รายงานความก้าวหน้า รอบ 12 เดือน (1 เม.ย. – 30 ก.ย. 2560)

 โดยใช้แบบรายงานผลการดำเนินงานโครงการส่งเสริมสิ่งประดิษฐ์และนวัตกรรมเพื่อคนรุ่นใหม่ (แบบสวพ-สสน-2)

 ข้อ 5. การเผยแพร่ผลงาน

 ผลงานของโครงการที่ได้รับการจัดสรรงบประมาณต้องตีพิมพ์ หรือเผยแพร่ หรือนำไปใช้ประโยชน์อย่างใดอย่างหนึ่งภายในระยะเวลา 1 ปี หลังสิ้นสุดการดำเนินโครงการ ตามหลักเกณฑ์ การประเมินคุณภาพภายนอกของสำนักงานรับรองมาตรฐานและประเมินคุณภาพการศึกษา (สมศ.) และรายงานในแบบรายงานผลที่กำหนดพร้อมทั้งส่งรายงานดังกล่าวให้แก่คณะที่สังกัดภายใน 30 วัน นับตั้งแต่วันที่ได้มี การตีพิมพ์ หรือเผยแพร่ หรือนำไปใช้ประโยชน์

 ลักษณะของการเผยแพร่ผลงาน

 1) การตีพิมพ์ในวารสารวิชาการระดับชาติ/นานาชาติ หรือ

 2) การนำเสนอในการประชุมวิชาการระดับชาติ/นานาชาติ หรือ

 3) เป็นผลงานที่สามารถใช้ในการตอบตัวชี้วัดของคณะในด้านประกันคุณภาพการศึกษา หรือ

 4) การนำไปใช้ประโยชน์/การถ่ายทอดเทคโนโลยีสู่ชุมชน (มีใบตอบรับการใช้ประโยชน์จากผู้นำชุมชน) หรือ

 5) การเผยแพร่ผลงานในรูปแบบของการนำผลงานเข้าร่วมในลักษณะการเผยแพร่ผลงานจัดนิทรรศการทั้งหน่วยงานภายในและหน่วยงานภายนอก

 ข้อ 6. รายงานฉบับสมบูรณ์ (ปริญญานิพนธ์ สารนิพนธ์ แผนงานพิเศษ โครงการวิจัย โครงงานพิเศษ หรือแผนงานเฉพาะบุคคล) ให้ระบุข้อความ “ได้รับทุนอุดหนุนงบประมาณจากโครงการส่งเสริมสิ่งประดิษฐ์และนวัตกรรมเพื่อคนรุ่นใหม่ ประจำปีงบประมาณ พ.ศ. ………. มหาวิทยาลัยเทคโนโลยีราชมงคลพระนคร” ในกิตติกรรมประกาศ

 ข้อ 7. เมื่อสิ้นสุดโครงการให้ผู้รับทุนส่งรายงานฉบับสมบูรณ์ (ปริญญานิพนธ์ สารนิพนธ์ แผนงานพิเศษ โครงการวิจัย โครงงานพิเศษ หรือแผนงานเฉพาะบุคคล) จำนวน 1 เล่ม พร้อมแผ่นบันทึกข้อมูลจำนวน 2 แผ่น (ไฟล์ .doc)

 แบบข้อตกลงนี้ทำขึ้น 3 ฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความในแบบข้อตกลงนี้โดยตลอด จึงได้ลงลายมือชื่อไว้เป็นสำคัญ และต่างเก็บไว้ฝ่ายละฉบับ

ลงชื่อ..............................................ผู้ให้ทุน ลงชื่อ..............................................ผู้รับทุน

( ) ( )

คณบดีคณะ.......................................... นักศึกษาหัวหน้าโครงการ

ลงชื่อ..............................................พยาน ลงชื่อ..............................................พยาน

( ) ( )

 หัวหน้าสาขาวิชา อาจารย์ที่ปรึกษาโครงการ